b'\n_START_ARTICLE_\nTeit Modern galerija\n_START_PARAGRAPH_\nTeit Modern galerija (angl. Tate Modern) \xe2\x80\x93 Britanijos \xc5\xa1iuolaikinio meno galerija Londone, turinti nacionalin\xc4\x97s status\xc4\x85 ir esanti Teito muziej\xc5\xb3 tinklo dalimi. Vienas lankomiausi\xc5\xb3 pasaulio meno muziej\xc5\xb3 (2013 m. buvo \xc5\xa1e\xc5\xa1tas lankomiausias su daugiau nei 4,8 mln. lankytoj\xc5\xb3 per metus). Galerijos lankymas nemokamas, i\xc5\xa1skyrus vykstan\xc4\x8dias parodas. Adresas: Bankside, 25 Sumner Street, London SE1 9TG.\n_START_SECTION_\nIstorija\n_START_PARAGRAPH_\nTeit Modern galerija atidaryta 2000 m. ir sulauk\xc4\x97 greito pripa\xc5\xbeinimo, tapo vienu \xc5\xa1iuolaikinio pasaulio profesionaliojo meno centr\xc5\xb3. Ji \xc4\xafsik\xc5\xabrusi 1947 m. architekto Giles Gilbert Scott suprojektuotame, buvusios Benksaido elektrin\xc4\x97s (Bankside Power Station) pastate prie Temz\xc4\x97s Benksaido rajone, Londono centre. Galerijos nuolatin\xc4\x97je ekspozicijoje ap\xc5\xbevelgiami visi pagrindiniai XX a. moderniojo meno jud\xc4\x97jimai, joje reprezentuoti Pablas Pikasas, Salvadoras Dali, Anri Matisas, Henris Muras, Endis Varholas, Naumas Gabo, Albertas D\xc5\xbeakometis, Choanas Miro, D\xc5\xbeeksonas Polokas, Markas Rotko, Rojus Lichten\xc5\xa1teinas ir kiti.\n_START_SECTION_\nPaveikslai\n_START_PARAGRAPH_\nKai kurie i\xc5\xa1 galerijos paveiksl\xc5\xb3:'